
Farské oznamy
Dvadsiata štvrtá nedeľa v Cezročnom období – rok A (13. 9. 2026)
	Pondelok
	Sedembolestnej Panny Márie, patrónky Slovenska, vigília
	18.00

	Utorok
	Sedembolestnej Panny Márie, slávnosť
	16.30 Oblazov a 18.00

	Streda
	Sv. Kornela, pápeža, a Cyrila, biskupa, mučeníkov
	17.30

	Štvrtok
	
	7.00

	Piatok
	Na poďakovanie za úrodu
	[bookmark: _GoBack]18.00

	Sobota
	
	18.00 Oblazov

	Nedeľa
	Dvadsiata piata nedeľa v Cezročnom období
	8.00 a 10.30



V nedeľu 20.9. v Bratislave sa uskutoční Národný pochod za život. Bol by som rád, keby sa ho niekto i z našej farnosti zúčastnil. Je možné ísť spoločným autobusom z dekanátu Bytča, dokiaľ sa neobsadí. Ak sa vám nedá zúčastniť, pozývam v piatok sa postiť za záchranu nenarodených detí a šíreniu kultúry života o chlebe a vode alebo nejakou inou formou.
V stredu po večernej sv. omši až do 21.00 hodiny, pozývam na Nikodémovu noc, ktorá je časom tichého stretnutia sa s Pánom v Eucharistii v modlitbe alebo si len tak pred Pánom odpočinúť s možnosťou pristúpiť ku sv. spovedi alebo sa porozprávať s kňazom o duchovnom živote alebo o tom z čoho sa tešíte alebo vás trápi.
Na budúcu nedeľu bude zbierka na kňazský seminár, kde študujú naši bohoslovci, ktorí sa pripravujú za kňazov. V hodovej ofere ste darovali 1255 eur. Nech Pán odmení vašu štedrosť.
Po svätej omši srdečne pozývam na farský dvor, na guláš a priateľské stretnutie. Vzadu na stolíku si môžete zobrať alebo zakúpiť časopis Naša žilinská diecéza. V nedeľu 27.9. o 10.30 pri obecnom úrade, by sme mali sv. omšu s poľovníkmi ku cti sv. Huberta.
Dňa 7.11. v sobotu vás pozývam na farskú púť do Krakova do sanktuária Božieho milosrdenstva a potom by sme si pozreli i historické centrum mesta s jeho katedrálou. Cena púte je 45 eur na osobu. Predpokladaný príchod asi do 21.00hod. Prosím, aby ste sa nahlásili v sakristii do 4.10. Ak by nás nebolo aspoň 40, púť sa neuskutoční.
Sviatosť manželstva chcú prijať Monika Kováčiková pochádzajúca z Kotešovej a Miroslav Hanko pochádzajúci z farnosti Turčianske Teplice. Odporúčame snúbencov do vašich modlitieb.
Ďakujem za vaše modlitby a obety, upratovanie, kvetinovú výzdobu, finančnú podporu našej farnosti, za úpravu okolia fary rodine Rendekovej a Holubčíkovej. Na budúci týždeň prosím o upratovanie skupinu č. 10. Želám vám peknú nedeľu. Nezabudnite sa pred obedom spoločne ako rodina pomodliť a v týždni si požehnať jeden druhému.
Po dvoch úspešných kurzoch Alfy pre dospelých, plánujem robiť tretí kurz na prelome jesene a zimy. Prosím, aby ste si nad tým porozmýšľali, možno sa popýtali tých čo boli a budem rád, keď to skúsite. Je to séria stretnutí o viere a jej základoch, o poznaní Ježiša novým, zaujímavým interaktívnym spôsobom. Mohla by slúžiť aj ako príprava na birmovku pre dospelých, keby ju chcel niekto prijať.

